Over 600 7.klasse-elever var mandag på besøg på EUC Nord i Hjørring.

Det er ikke nemt at blive voksen. Der er så meget at tage stilling til, og med alverdens muligheder og krav om uddannelse, står folkeskoleeleverne med mange spørgsmål om fremtiden som studerende. Derfor havde EUC Nord og UU Hjørring inviteret over 600 syvendeklasses elever på besøg. For at vise eleverne, hvad man bliver til, hvis man går der. - Eleverne får et klart billede af, hvordan det er at være her, og hvad vi laver. Så vi håber, at de er blevet klogere efter i dag, siger uddannelseskoordinator Kristian Holme fra EUC Nord. Eleverne kommer på en rundtur, får et kort oplæg om, hvad erhvervsuddannelser er. Endelig skal de løse opgaver og besvare spørgsmål, hvor de på den måde får et nærmere indblik i erhvervsuddannelserne.